
ДОКЛАДНА ЗАПИСКА

От Мирослав Митков Янчев - Кмет на Община Златоград

Относно: Отчет за изпълнение на Програма на дейностите за развитието на туризма в Община Златоград през 2023 г. и Програма на дейностите за развитието на туризма в Община Златоград през 2024 г. 


	УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение № З 0654/28.02.2023 г. на Общински съвет Златоград е приета Годишната програма на дейностите на развитието на туризма в Община Златоград през 2023 г.
Реализираните дейности имаха за цел да запазят целогодишното търсене на туристическия продукт Златоград.
През 2023 г. Община Златоград, рекламира туристическите атракции на територията на цялата община, както и местата за настаняване, в XVIII-то издание на Международното туристическо изложение „Културен туризъм – Велико Търново“, където получи отличие за най-атрактивно представяне на туристическа дестинация. 
	На 16.01.2024 г. се проведе заседание на Консултативен съвет по въпросите на туризма на Община Златоград. В изпълнение на чл. 12, т. 1 и 2  от Закона за туризма, бяха предложени, обсъдени и одобрени Отчет за изпълнение на Програма на дейностите за развитието на туризма в Община Златоград през 2023 г. и Програма на дейностите за развитие на туризма в Община Златоград през 2024 г.
	На основание чл. 12, т. 1 от Закона за туризма, във връзка с чл. 7, ал. 1, т. 1 от Правилника за организацията и дейността на Консултативен съвет по въпросите на туризма на Община Златоград, утвърден с моя Заповед №143/18.05.2022 г., както и на основание на Решение, взето на Консултативен съвет по въпросите на туризма на Община Златоград, предлагам Общински съвет Златоград да приеме следните проекти за

I. РЕШЕНИЕ

Във връзка с взето Решение на Консултативен съвет по въпросите на туризма по Протокол от проведено заседание на 16.01.2024 г. и на основание чл. 21, ал. 2 и във връзка с чл. 21, ал. 1, т. 24 от ЗМСМА и чл. 12, т. 1 от Закона за туризма, Общински съвет Златоград

РЕШИ

1. Приема Отчета за изпълнение на Програмата за развитие на туризма на територията на Община Златоград през 2023 г., приложен към настоящото решение.

II. РЕШЕНИЕ

Във връзка с взето Решение на Консултативен съвет по въпросите на туризма по Протокол от проведено заседание на 16.01.2024 г. и на основание чл. 21, ал. 2 от ЗМСМА и чл. 11, ал. 1 и ал. 2 от Закона за туризма и във връзка с чл. 21, ал. 1, т. 12 от ЗМСМА и чл. 12, т. 1 от Закона за туризма

РЕШИ

1. Приема Програма за развитие на туризма на територията на Община Златоград през 2024 г., приложена към настоящото решение.


Приложения:

1. Отчет за изпълнение на Програмата за развитие на туризма на територията на Община Златоград през 2023г.
2. Програма за развитие на туризма на територията на Община Златоград през 2024г.
3. Протокол от заседание на Консултативен съвет по въпросите на туризма на Община Златоград, проведено на 16.01.2024г.





С уважение,
 
МИРОСЛАВ ЯНЧЕВ
Кмет на Община Златоград





Изготвил:
Елмира Профирова 
Ст. експерт „Ст. дейности и туризъм”

Съгласували:
Ирина Иванова 
Директор на Дирекция ИР, ОП, СД и ВО

Елмира Угорлиева – Пехливанова 
Зам. кмет на Община Златоград

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005. 

